Document ID: 32011R0131

РЕГЛАМЕНТ (ЕС) № 131/2011 НА СЪВЕТА
от 14 февруари 2011 година
за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215, параграф 1 от него,
като взе предвид Решение 2011/100/ОВППС на Съвета (1) за изменение на Обща позиция 2003/495/ОВППС относно Ирак,
като взе предвид съвместното предложение на Върховния представител на Съюза по въпросите на външните работи и политиката на сигурност и на Европейската комисия,
като има предвид, че:
(1)
В съответствие с Резолюция 1483(2003) на Съвета за сигурност на Организацията на обединените нации (СС на ООН), член 2 от Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак предвижда специиални правила относно плащанията за петрол, петролни продукти и природен газ, изнесени от Ирак (2), докато член 10 от посочения регламент съдържа специални правила относно съдебния имунитет на определени иракски активи. Тези специални правила се прилагаха до 31 декември 2010 г.
(2)
В Резолюция № 1956 (2010) на СС на ООН се предвижда удължаването на срока на действие на тези специални правила до 30 юни 2011 г. и прекратяване на прилагането им след тази дата. В съответствие с Решение 2011/100/ОВППС на Съвета Регламент (ЕО) № 1210/2003 следва да бъде съответно изменен.
(3)
За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
В член 18 от Регламент (ЕО) № 1210/2003 параграф 3 се заменя със следното:
„3. Членове 2 и 10 се прилагат до 30 юни 2011 г.“.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 февруари 2011 година.

Labels: 5
14
3
18
15